section_heading: Religija
paragraph_text: Za vrijeme Darijevog vladanja zoroastrizam postaje posebno vezan uz kraljevu ideologiju.<ref>Pierre Briant, str. 259. U mnogim zapisima Darija I. i njegovog sina Kserksa, kao što su Behistunski natpisi ili reljefi u Perzepolisu i Suzi, navodi se kako legitimitet kraljevske moći dolazi po volji Ahure Mazde, koja se prikazuje kao zaštitnik kralja i samog carstva.<ref>Pierre Briant, str. 183.-184. Portal iz Perzepolisa bogato je ukrašen reljefima s obje strane koji posloženi od vrha prema dnu prikazuju: Ahura Mazdu, kralja Darija I. na prijestolju, a zatim tri reda vojnika iz kraljevske osobne straže. Ovi motivi žele prikazati kako „Bog dobra“ (Ahura Mazda) štiti perzijskog kralja i vojsku, odnosno kako je kraljeva vlast legitimna.<ref>Werner F. Dutz i Sylvia A. Matheson, str. 82.